Səbinə İlyasova

Səbinə Babaverdi qızı İlyasova — Azərbaycan müğənnisi, Azərbaycan Respublikasının əməkdar artisti 2012.İfa etdiyi mahnıların lent yazıları AzTV-nin Qızıl fondunda qorunub saxlanılır.

 Həyatı 
İlyasova Səbinə Babaverdi qızı 1959-cu il 12 oktyabrda Azərbaycan Respublikası Siyəzən şəhərində  ziyalı ailəsində anadan olub. Respublikamızın bütün füsunkar guşələrində qastrol səfərlərində olmuş, hərbi hissələrdə, didərgin düşmüş soydaşlarımızın məskunlaşdığı bölgələrdə, bu cəhətdən uşaq evlərində geniş konsert proqramları ilə iştirak etmişdir. 1986-cı ildə ailə qurmuş və 1 övladı var.

 Təhsili 
 1979–1984-cü ildə Asəf Zeynallı adına orta ixtisas musiqi məktəbinin "Muğam" sinifini bitirmişdir.
Muğam dərslərini  əməkdar müəllim, ustad xanəndə Nəriman Əliyevdən almışdır. 

 Fəaliyyəti 
 1982–1989-cu ilə qədər dünya şöhrətli müğənni, görkəmli sənətkar Rəşid Behbudovun dəvəti ilə Azərbaycan Dövlət mahnı teatrında çalışmışdır.
 1980–1991-ci illərdə mərhum sənətkar Gülarə Əliyevanın rəhbərlik etdiyi "Dan ulduzu" instrumental ansamblında fəaliyyət göstərmişdir.
 1989–2013-cü illərdə  Azərbaycan Dövlət Muğam Teatrının solisti olaraq Azərbaycanın milli musiqisini dünyanın müxtəlif ölkələrində (Almaniya, Türkiyə, Ruminiya, Belçika, Hollandiya, Rusiya, İsveç və s.) uğurla təmsil etmişdir.

 Mükafatları 
 1979-cu ildə "Oxu Tar" Respublika müsabiqəsinin qalibi kimi birinci dərəcəli diploma layiq görülmüşdür.
 1983-cü ildə Xankəndində düzənlənən Respublika üzrə "Muğam" müsabiqəsinin qalibi kimi "Birinci dərəcəli" diploma layiq görülmüşdür.
 1999-cu ildə sənətdəki uğurlarına görə "Məhsəti Gəncəvi" mükafatı laureatı adına layiq görülmüşdür.
 2001-ci ildə  Azərbaycan Gənclərinə (tələbə-gənclərə) göstərdiyi diqqət, qayğı habelə mesantlıq fəaliyyətinə görə Fəxri Diplomla təltif edilir.
Ulu Öndər Heydər Əliyevin doğum gününün 82 və 83-cü il dönümünə həsr olunmuş təntənəli tədbirlərdə fəal iştirakına görə Azərbaycan Respublikası Prezidenti yanında Dövlət İdarəçilik Akademiyası tərəfindən Fəxri Fərmanlarla təltif edilmişdir.
 Moskva Azərbaycan Estrada Teatrı və KIZ Royal of Ostankino Teleqülləsi Azərbaycan incəsənətinin inkişafına töhfə nominasiyasının qalibi kimi mükafatlandırıb.
 2012-ci ildə əməyinə yüksək qiymət verilərək,  Azərbaycan Respublikasının Konstitusiyasının 109-cu maddəsinin 23-cü bəndinə əsasən Azərbaycan mədəniyyətinin inkişafındakı xidmətlərinə görə Azərbaycan Respublikasının "Əməkdar artisti" Fəxri adına layiq görülmüşdür.

 Filmoqrafiya 
 "2008-ci ildə "Oyunçu" serial
 "2014- "Boyunbağı" serial.

 İstinadlar 

 Xarici keçidlər 
 Sabina İlyasova Youtube-da



 Рашид Бейбутов (1985)

 Həmçinin bax 
 Azərbaycan Respublikasının əməkdar artistlərinin siyahısı

Kateqoriya:Azərbaycanın qadın müğənniləri
Kateqoriya:Azərbaycan Respublikasının əməkdar artistləri